|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές : 12/ 10/ 2020 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Face book: Σύλλογος Εκπαιδευτικών Σωκράτης YouTube: ΣΥΛΛΟΓΟΣ ΣΩΚΡΑΤΗΣ  |  Προς: Εκπαιδευτικούς, ΔΟΕ, Μ.Μ.Ε.  |

**Να σταματήσει η κυβέρνηση να «παίζει» με τη ζωή των ευπαθών ομάδων!!**

Ο σύλλογος Π.Ε Αν. Αττικής ΄΄Ο ΣΩΚΡΑΤΗΣ΄΄ καταγγέλλει την πολιτική της κυβέρνησης να προχωρήσει σε ρυθμίσεις που δυσκολεύουν τη χορήγηση ειδικής άδειας στις ευπαθείς ομάδες, οδηγώντας τις υπηρεσίες στην επανεξέταση των αδειών και στην ανάκληση αρκετών. Αυτές είναι οι οδηγίες του Υπουργείου Εσωτερικών, που ακολουθούνται πλέον από τα υπόλοιπα Υπουργεία, ακόμη και σε τομείς που η λεγόμενη «back office» εργασία είναι πρακτικά αδύνατη. Αντί για προσλήψεις επιπλέον προσωπικού, ώστε να καλυφθούν οι ανάγκες που γεννιούνται, η κυβέρνηση παίζει με τη ζωή των εργαζομένων.

Η ασφάλεια και η ζωή των εργαζομένων δεν μπορεί να λογαριάζεται ως κόστος, τη στιγμή, μάλιστα, που στους επιχειρηματικούς ομίλους διοχετεύεται πακτωλός επιχορηγήσεων και που βρίσκεται σε έξαρση η πανδημία.

Απαιτούμε από την κυβέρνηση:

* Να πάρει πίσω την εγκύκλιο. Να μην ανακληθεί η άδεια κανενός εκπαιδευτικού.
* Να παρθούν άμεσα μέτρα προστασίας της υγείας στις σχολικές μονάδες.
* Να προσληφθεί το απαραίτητο εκπαιδευτικό προσωπικό, ώστε να καλυφθούν οι ανάγκες.

**Για το Διοικητικό Συμβούλιο**

**Ο ΠΡΟΕΔΡΟΣ Η ΓΡΑΜΜΑΤΕΑΣ**

 **ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**